2019. gada 14. martā

Nr. KKP/2019/2

**Tirgus izpētes noteikumi**

„Ūdenssaimniecības pakalpojumu attīstība Kandavā, II kārta,būvuzraudzība”

1. **Informācija par pasūtītāju:**
   1. Nosaukums: SIA “Kandavas komunālie pakalpojumi” (turpmāk arī – Pasūtītājs).
   2. Reģistrācijas Nr. 41203006844.
   3. Juridiskā adrese: “Robežkalni”, Kandavas pagasts, Kandavas novads, LV-3120.
   4. Tālrunis: +371 63126072.
   5. Kontaktpersona par iepirkumu: SIA „Kandavas komunālie pakalpojumi” valdes loceklis Dzintars Rušmanis, tālr.: +371 26109271, e-pasts: [dzintars.rusmanis@kandava.lv](mailto:dzintars.rusmanis@kandava.lv).
2. **Tirgus izpētes priekšmets, līguma izpildes noteikumi, vieta un laiks:**
   1. Tirgus izpētes priekšmets: būvuzraudzība būvprojekta „Ūdenssaimniecības pakalpojumu attīstība Kandavā, II kārta” ūdensvada un kanalizācijas tīklu izbūves darbiem, saskaņā ar tirgus izpētes noteikumiem ar visiem pielikumiem, t.sk. tehniskajām specifikācijām (1.pielikums), ievērojot Latvijas Republikā spēkā esošās tiesību normas.
   2. Iepirkuma nomenklatūra (CPV kods): 71520000-9 (celtniecības uzraudzības pakalpojumi).
   3. Iepirkums tiek veikts Eiropas savienības Kohēzijas fonda līdzfinansētā projekta „Ūdenssaimniecības pakalpojumu attīstība Kandavā, II kārta”, identifikācijas 5.3.1.0/17I/031, ietvaros.
   4. Būvdarbus Objektā veiks iepirkuma procedūras „Ūdenssaimniecības pakalpojumu attīstība Kandavā, II kārta”, iepirkuma id.Nr. KKP/2019/1 (CVP kods-45200000-9) uzvarētājs, kas tiks noteikts iepirkuma procedūras rezultātā.
   5. Līgumu par būvuzraudzības pakalpojumu sniegšanu Pasūtītājs ar tirgus izpētes procesa uzvarētāju slēdz atbilstoši līguma projektam (3.pielikums).
   6. Līgums par būvuzraudzības pakalpojumiem tiks slēgts tikai gadījumā, ja tiks noslēgts līgums par būvdarbiem objektā.
   7. Samaksas kārtība: atbilstoši līgumā noteiktajam (3.pielikums).
   8. Būvuzraudzības veikšanas vieta: Kandava, Kandavas novads.
   9. Būvuzraudzības veikšanas laiks: no līguma spēkā stāšanās dienas līdz Objektapieņemšanai ekspluatācijā (plānotais būvdarbu termiņš – 9 (deviņi) mēneši).
3. **Piedāvājuma iesniegšanas kārtība un termiņš**
   1. Piedāvājums jāiesniedz Pasūtītājam ne vēlāk kā **līdz 2019.gada 15.aprīlim, plkst. 10:00**, nosūtot elektroniski uz e-pasta adresi: [sia\_kkp@inbox.lv](mailto:sia_kkp@inbox.lv).
4. **Piedāvājuma noformējums**
   1. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā, kas apliecināts, saskaņā ar normatīvajiem aktiem.
   2. Piedāvājums jāparaksta personai, kura likumiski pārstāv ieinteresēto piegādātāju, vai arī ir pilnvarota pārstāvēt ieinteresēto piegādātāju šajā tirgus izpētē.
   3. Visām izmaksām, kas saistītas ar tirgus izpētes priekšmetu un kuras ir nepieciešamas līguma izpildei pilnā apmērā un atbilstošā kvalitātē, saskaņā ar spēkā esošajiem normatīvajiem aktiem, jābūt iekļautām pretendenta piedāvātajā līgumcenā. Papildus izmaksas, kas nav iekļautas un norādītas pretendenta piedāvājumā, netiks ņemtas vērā, noslēdzot iepirkuma līgumu.
5. **Iesniedzamie dokumenti**
   1. Pretendentam jāiesniedz pasūtītājam šādi dokumenti:
      1. Piedāvājuma vēstule, kas sagatavota atbilstoši noteikumiem pievienotajai formai (4.pielikums);
      2. Informācija par pretendentu, kas sagatavota atbilstoši noteikumiem pievienotajai formai (5.pielikums);
      3. Pretendenta speciālistu pieredzes apraksts (CV) un apliecinājums, kas sagatavots atbilstoši noteikumiem pievienotajai formai (6.pielikums);
      4. Šo noteikumu 5.1.2. un 5.1.3. punktā norādītajos dokumentos jāiekļauj informācija, lai Pasūtītājs var izvērtēt Piedāvājuma atbilstību 2.pielikumā noteiktajām prasībām;
      5. Ja pretendents piesaista apakšuzņēmēju, tad papildus jāiesniedz pretendenta un apakšuzņēmēja rakstiska vienošanās brīvā formā, kurā jānorāda apakšuzņēmējam nododamo darbu daļa procentuāli no piedāvātās līguma cenas, kā arī jāietver apakšuzņēmēja apliecinājums par gatavību piedalīties iepirkuma līguma izpildē.
6. **Pretendentu kvalifikācijas prasības**
   1. Pretendenta saimnieciskā un/vai profesionālā darbība ir reģistrēta normatīvajos aktos noteiktajā kārtībā. Pretendents un tā speciālisti profesionālās darbības veikšanai ir saņēmuši visas nepieciešamās atļaujas, sertifikātus, licences. Pretendenta speciālistu izglītība, pieredze un profesionālā kvalifikācija atbilst tirgus izpētes noteikumu un normatīvo aktu prasībām.
   2. Būvuzraugam ir jābūt no būvdarbu veicēja un būvprojekta izstrādātāja neatkarīgam būvspeciālistam (būvuzraugam), kā arī tas nevar būt persona, kura ir darba attiecībās ar būvkomersantu, kas veic piegādes uzraugāmajam objektam.

**6.3.** Papildus kvalifikācijas prasības ir noteiktas šo noteikumu 2.pielikumā.

1. **Piedāvājumu vērtēšana, uzvarētāja noteikšana un rezultātu paziņošana:**
   1. Piedāvājuma izvēles kritērijs: **zemākā cena** (saimnieciski izdevīgākais piedāvājums).
   2. Pretendents tiek izslēgts no dalības Tirgus izpētē un tā iesniegtais piedāvājums tiek noraidīts, ja tiek konstatēts kāds no Sabiedrisko pakalpojumu sniedzēju iepirkuma likuma 48. pantā minētajiem pretendentu izslēgšanas kritērijiem.
   3. Pretendenta piedāvājums tiek noraidīts, ja pretendents neatbilst šajos noteikumos noteiktajām kvalifikācijas prasībām, vai ir sniedzis nepatiesu informāciju, lai apliecinātu atbilstību minētajām prasībām, vai nav sniedzis prasīto informāciju.
   4. Pasūtītājs pieņemto lēmumu paziņos visiem Pretendentiem ne vēlāk kā 10 (desmit) darba dienu laikā pēc lēmuma pieņemšanas.
2. **Noteikumu pielikumi:**

1.pielikums – Tehniskā specifikācija;

2.pielikums – Pretendenta kvalifikācijas prasības;

3.pielikums – Līguma projekts;

4.pielikums – Pretendenta piedāvājuma vēstules forma;

5.pielikums – Informācija par pretendentu forma;

6.pielikums – Pretendenta speciālista pieredzes apraksta (CV) un apliecinājuma forma;

7.pielikums **-** Maksājumu kārtība par Objekta būvniecības būvuzraudzību projektam.

SIA “Kandavas komunālie pakalpojumi”

Iepirkumu komisijas priekšsēdētājs Guntis Brauns

**1.pielikums**

**TEHNISKĀ SPECIFIKĀCIJA**

1. **Vispārējās prasības:**
   1. Tehniskā specifikācija ir tehnisko aprakstu apkopojums, kas nosaka Pasūtītāja prasības attiecībā uz būvuzraudzību būvprojekta „Ūdenssaimniecības pakalpojumu attīstība Kandavā, II kārta” būvdarbiem. Šī tehniskā specifikācija ir funkcionāla un tā nav uzskatāma par detalizētu visu nepieciešamo pakalpojumu aprakstu. Specifikācija ietver Pasūtītāja prasības, kuras Pretendentam Piedāvājuma sagatavošanas laikā ir uzmanīgi jāizanalizē un jāņem vērā Piedāvājuma sagatavošanā.
   2. Tehniskā specifikācija var būt nepilnīga un tajā var nebūt detalizētu visu nepieciešamo elementu un aprakstu katrā atsevišķā sadaļā. Tādēļ katra Pretendenta pienākums ir pārliecināties, ka viņa piedāvājums, neatkarīgi no specifikācijas, apmierina visas Pasūtītāja prasības, kā arī atbilst Latvijas Republikas būvniecības normatīvajiem aktiem, Latvijas Republikas, Eiropas, Starptautiskajiem standartiem un labās prakses piemēriem.
   3. Pretendents ir atbildīgs par kļūdām piedāvājumā, kas radušās, nepareizi saprotot vai interpretējot Pasūtītāja noteiktās prasības.
   4. Būvuzraugs nedrīkst būt interešu konfliktā savu pienākumu ietvaros.
2. **Būvprojekta izstrādātājs:**
   1. Būvprojekta „Ūdenssaimniecības pakalpojumu attīstība Kandavā, II kārta – SIA “” (turpmāk – Būvprojekts).
3. **Pakalpojuma sniegšanas vieta:**
   1. Būvprojekta „Ūdenssaimniecības pakalpojumu attīstība Kandavā, II kārta” īstenošanas vieta – Kandavas pilsēta, Kandavas novads (turpmāk – Objekts).
4. **Pakalpojuma izpildes termiņš:**
   1. Būvuzraudzības veikšanu jāuzsāk no Iepirkuma līguma par būvuzraudzības veikšanu spēkā stāšanās dienas un būvdarbu uzsākšanas brīža, tā jāveic līdz Objekta nodošanai ekspluatācijā. Plānotais būvdarbu izpildes laiks - 9 (deviņi) mēneši no būvdarbu līguma parakstīšanas dienas.
5. **Veicamais darbs:** 
   1. Būvuzraugs nodrošina Pasūtītāja interešu pārstāvību Būvdarbu veikšanas procesā atbilstoši noslēgtajam Iepirkuma līgumam par būvdarbu veikšanu un Tirgus izpētes „Ūdenssaimniecības pakalpojumu attīstība Kandavā, II kārta,būvuzraudzība” noteikumiem (ID Nr. KKP/2019/2), attiecīgi iepazīties ar minētā līguma nosacījumiem un Būvdarbu apjomiem, to izpildi, veikt būvuzraudzību, saskaņā ar Būvprojektu un spēkā esošajiem normatīvajiem aktiem.
   2. Būvuzraugam, pirms tiek uzsākti Būvdarbi, jānovērtē Būvdarbu veicēja izstrādātā projekta ieviešanas programma (detalizēts kalendārais grafiks un darbu veikšanas projekts), izvērtējot darba grafikus, tehnisko personālu, aprīkojumu, pieaicinātos apakšuzņēmējus un citu Būvdarbu veicēja iesniegto informāciju.
   3. Būvuzraudzība jāveic atbilstoši Latvijas Republikas spēkā esošajiem normatīvajiem aktiem, Eiropas Savienības standartiem, Tirgus izpētes „Ūdenssaimniecības pakalpojumu attīstība Kandavā, II kārta,būvuzraudzība” noteikumiem un labās prakses piemēriem.
   4. Būvuzraugs pārbauda, vai pirms Būvdarbu uzsākšanas ir izpildīti Būvdarbu sagatavošanas nosacījumi.
   5. Būvuzraugam ir jābūt objektā vismaz 3 (trīs) reizes nedēļā, par ko atbildīgais būvuzraugs sastāda fotoatskaiti (Objektā veikto būvdarbu fotofiksācija). Katra apmeklējuma ilgums ir vismaz 2 (divas) stundas, kuru laikā atbildīgais būvuzraugs sastāda detalizētu atskaiti par iebūvētiem būvizstrādājumiem būvē rakstiskās atskaites veidā, pievienojot fotofiksāciju. Ja Būvuzraugs konkrētajā dienā Objektā neatrodas, bet ir radusies nepieciešamība, tad Būvuzraugam Objektā jāierodas 4 (četru) stundu laikā pēc Pasūtītāja pirmā uzaicinājuma (telefoniski vai e-pastā).
   6. Būvuzraugam nekavējoties jābrīdina būvdarbu vadītājs un Pasūtītāja pārstāvis, ja Būvdarbu veikšanai nepieciešama Pasūtītāja rīcība. Ja Būvdarbu laikā rodas situācijas, kas apdraud būvdarbu kvalitāti, termiņus, izmaksas vai pārkāpj normatīvo aktu prasības, būvuzraugam ir jāziņo būvdarbu vadītājam un Pasūtītāja pārstāvim, kā arī jāpieņem lēmums par apdraudējuma novēršanu.
   7. Būvniecības darbu veikšanas laikā Būvuzraugam ir jāievēro Dabas aizsardzības prasības un darba drošības noteikumi.
   8. Būvuzraugam jāatskaitās saskaņā ar 6. punktu „Atskaites”, kā arī pēc Pasūtītāja pārstāvja pieprasījuma jāziņo un jāsniedz papildus informāciju par saviem lēmumiem un Būvdarbu gaitu. Ja būvuzraudzības veikšanai nepieciešamie lēmumi pārsniedz līgumā atrunātās pilnvaras, būvuzraugam, kopā ar projekta autoru, jāsagatavo lēmuma projekts un jāiesniedz Pasūtītājam.
   9. Būvuzraugam jāseko, lai Būvdarbi tiktu veikti plānotajā laikā un to veikšanai tiktu piesaistīti pietiekami resursi, t.i., jākontrolē un jāveicina Būvdarbu veikšanu saskaņā ar Iepirkuma līgumu par būvdarbu veikšanas nosacījumiem.
   10. Būvuzraugam vismaz 1(vienu) reizi nedēļā jārīko un jāvada būvdarbu gaitas apspriešanas sapulces (būvsapulces), jāveic to protokolēšana un jānodrošina protokola spēkā esamība (jānodrošina ar parakstiem apliecināts protokols, kurš ir saistošs visiem būvniecības dalībniekiem). Sapulcēs piedalās Būvuzraugs, Pasūtītājs, Autoruzraugs, būvdarbu vadītājs un citi pieaicinātie būvniecības dalībnieku pārstāvji.
   11. Būvuzraugs sadarbojas ar Būvdarbu veicēju Būvdarbu veikšanai nepieciešamo dokumentu saņemšanā vai sagatavošanā.
   12. Būvuzraugam jānodrošina, lai paveikto Būvdarbu kvalitāte un apjomi tiktu pienācīgi pārbaudīti un dokumentēti.
   13. Būvuzraugam savlaicīgi, pirms konkrēto darbu veikšanas, jāpārbauda Būvprojekta risinājumu kvalitāte un to atbilstība situācijai dabā.
   14. Būvuzraugs 5(piecu) dienu laikā saskaņo vai sniedz pamatotu atteikumu saskaņojumam Būvdarbu veicēja veikto būvdarbu un izmantoto materiālu aktam (Formai 2 un Formai 3). Būvuzraugs pārbauda un kontrolē Būvdarbu izpildes apjomu atbilstību ar izpilddokumentācijā (uzmērījumos, izpildshēmās, būvdarbu žurnālā, segto darbu aktos u.c.) norādītajiem apjomiem.
   15. Ja būvuzraudzības laikā ir nepieciešami papildus būvdarbi, tad Būvuzraugs izvērtē Būvdarbu veicēja iesniegtās attiecīgās pozīcijas atbilstību esošajai tirgus situācijai, Pasūtītāja prasībām un sniedz Pasūtītājam ziņojumu to saskaņošanai.
   16. Ja Būvdarbu veicējs būvuzraudzības laikā maina Būvprojektā norādītos materiālus uz ekvivalentiem materiāliem, tad Būvuzraugs izvērtē to atbilstību normatīvo aktu, Būvprojekta un Pasūtītāja prasībām un sniedz Pasūtītājam ziņojumu to saskaņošanai.
   17. Būvuzraugam būvdarbu garantijas laikā ( 5 (piecu) gadu laikā pēc objekta nodošanas ekspluatācijā), pēc Pasūtītāja pieprasījuma jāpiedalās defektu konstatēšanā, kā arī jāuzrauga konstatēto defektu labošana.
   18. Būvuzraugs katru Objekta apmeklēšanas reizi reģistrē Būvdarbu žurnāla nodaļā “Kontrolējošo iestāžu un amatpersonu pārbaudes piezīmes”, kā arī kontrolē vai ir atbilstoši aizpildītas visas Būvdarbu žurnāla daļas.
   19. Būvuzraudzību jāveic Būvdarbu laikā un ja tas nepieciešams, ārpus darba laika un brīvdienās. Būvuzraugs plāno katru nākamo Objekta apmeklēšanas laiku patstāvīgi, analizējot Būvdarbu gaitu pakalpojuma sniegšanas vietā.
   20. Būvuzraugs piedalās kvalitātes pārbaudēs un veic savas pārbaudes ar atbilstošu tehnisko aprīkojumu un ierīcēm.
   21. Būvuzraugs piedalās nozīmīgo konstrukciju un segto darbu pieņemšanā.
   22. Būvuzraugs piedalās komisijas darbā, pieņemot Objektu ekspluatācijā.
6. **Atskaites:**
   1. Būvuzraugs sagatavo un rakstiski iesniedz Pasūtītājam šādas Būvdarbu un būvuzraudzības izpildes atskaites, formātu iepriekš saskaņojot ar Pasūtītāju:
      1. Ikmēneša atskaite. Līdz nākamā mēneša 5. datuma jāiesniedz ikmēneša atskaite par iepriekšējo mēnesi, iekļaujot informāciju par Būvdarbu gaitu, to atbilstību laika grafikam, novirzēm no tā, Objektā paveiktajiem darbiem, to apjomu, par būvizstrādājumu atbilstību Būvprojektam, fotofiksācijas par segtajiem darbiem, kā arī būvuzraudzības plānā noteikto Būvdarbu posmu pabeigšanu, konstatētajiem pārkāpumiem (būvniecības dalībnieku patvaļīgas atkāpes no Būvprojekta, normatīvo aktu pārkāpumiem), par atkāpēm no darbu veikšanas projektā noteiktajām un citām darbu veikšanas tehnoloģijām, par pārkāpumu novēršanu u.c. informāciju, ja to pieprasa Pasūtītājs.
      2. Objekta pabeigšanas atskaite. Iesniedz 10 dienu laikā pēc Būvdarbu pabeigšanas, bet pirms Objekta nodošanas ekspluatācijā un tajā ietilpst:
         1. apkopojoša informācija par veiktajiem Būvdarbiem;
         2. Būvdarbu veicēja novērtējums.
7. **Sanāksmes būvdarbu laikā:**
   1. Būvuzraugs darbu izpildes gaitā rīko darba sanāksmes (būvsapulces) latviešu valodā , vismaz 1(vienu) reizi nedēļā. Sanāksmes tiek rīkotas Pasūtītāja telpās vai Objektā, un tajās piedalās Būvuzraugs, Pasūtītājs, Būvdarbu vadītājs, Autoruzraugs, kā arī citas personas pēc Pasūtītāja, Būvdarbu veicēja vai Būvuzrauga ieskatiem.

**2.pielikums**

**PRETENDENTA KVALIFIKĀCIJAS PRASĪBAS**

**Tirgus izpēte: „**Ūdenssaimniecības pakalpojumu attīstība Kandavā, II kārta, būvuzraudzība”

**Identifikācijas Nr.:** KKP/2019/2

|  |  |  |
| --- | --- | --- |
|  | **Prasības pretendentiem** | **Iesniedzamā informācija un dokumenti** |
| 1. | Pretendents nodrošina iepirkuma līguma izpildē nepieciešamos kvalificētos speciālistus. | Iesaistīto speciālistu saraksts (5.pielikuma VI daļa). |
| 2. | ***Atbildīgais būvuzraugs:***   * ir spēkā esošs, normatīvajiem aktiem atbilstošs sertifikāts attiecīgo pakalpojumu sniegšanai; * iepriekšējo 3 (trīs) gadu laikā (līdz piedāvājuma iesniegšanas dienai) ir veicis ūdensvada un kanalizācijas tīklu izbūves daru vai pārbūves darbu būvuzraudzību, kur objektu kopējais garums ir bijis vismaz 1100 m. | * spēkā esoša normatīvajiem aktiem atbilstoša sertifikāta kopija vai jānorāda spēkā esošā sertifikāta numurs, ko var pārbaudīt <https://bis.gov.lv/bisp/>; * speciālista pieredzes apraksts (CV) un apliecinājums (6.pielikums). |

**3.pielikums**

**Līguma projekts**

**Pakalpojuma līgumS Nr. \_\_\_\_\_\_\_\_\_\_**

Par projekta **„**Ūdenssaimniecības pakalpojumu attīstība Kandavā, II kārta”būvuzraudzību

Kandavā, 2019.gada \_\_.\_\_\_\_\_\_\_\_\_

**SIA „Kandavas komunālie pakalpojumi”***,* reģ.Nr. 41203006844, „Robežkalni”, Kandavas pagasts, Kandavas novads, LV-3120, tās valdes locekļa \_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, turpmāk - PASŪTĪTĀJS, no vienas puses, un

**Būvuzņēmēja nosaukums**, reģ.Nr.\_\_\_\_\_\_\_\_\_\_, jur.adr.\_\_\_\_\_\_\_\_\_ un *pilnvarotā pārstāvja vārds, uzvārds* personā, kurš darbojas uz *dokumenta nosaukums* pamata, turpmāk – IZPILDĪTĀJS, no otras puses, abi kopā turpmāk – Līdzēji,

saskaņā ar Iepirkuma procedūras - Tirgus izpētes „Ūdenssaimniecības pakalpojumu attīstība Kandavā, II kārta, būvuzraudzība” (Iepirkuma ID Nr. KKP/2019/2) rezultātiem un iepirkuma komisijas 2019.gada *dat. mēn.* lēmumu, noslēdz līgumu par sekojošo (turpmāk - līgums):

1. **Līguma priekšmets**
   1. PASŪTĪTĀJS uzdod un IZPILDĪTĀJS apņemas veikt būvuzraudzību būvprojektam **„**Ūdenssaimniecības pakalpojumu attīstība Kandavā, II kārta” līdz paredzēto būvdarbu pilnīgai izpildei, ko apliecina Akts par Objekta nodošanu ekspluatācijā un veikt būvuzraudzību būvdarbu garantijas laikā saskaņā ar šo Līgumu, Tirgus izpētes noteikumiem „Ūdenssaimniecības pakalpojumu attīstība Kandavā, II kārta, būvuzraudzība”, Tehnisko specifikāciju (1.pielikums) un IZPILDĪTĀJA iesniegto piedāvājumu iepirkumā (2.pielikums), turpmāk – PAKALPOJUMS, 1. un 2. pielikums ir šī līguma neatņemamas sastāvdaļas.
   2. Jautājumos, kas nav atrunāti šajā līgumā, Līdzējiem ir saistoši Tirgus izpētes noteikumu, IZPILDĪTĀJA piedāvājuma un normatīvo aktu nosacījumi.
   3. No IZPILDĪTĀJA puses PAKALPOJUMU sniegs šādās fiziskās personas, kuras parakstīs saistību rakstu un veiks būvuzraudzību:
      1. \_\_\_\_\_\_\_ \_\_\_\_\_\_\_\_\_\_\_, personas kods \_\_\_\_\_\_\_-\_\_\_\_\_\_\_, atbildīgais būvuzraugs;
      2. \_\_\_\_\_\_\_ \_\_\_\_\_\_\_\_\_\_\_, personas kods \_\_\_\_\_\_\_-\_\_\_\_\_\_\_,
      3. \_\_\_\_\_\_\_ \_\_\_\_\_\_\_\_\_\_\_, personas kods \_\_\_\_\_\_\_-\_\_\_\_\_\_\_.
2. **LĪGUMCENA un norēķinu kārtība**
   1. Kopējā līguma maksa, atbilstoši IZPILDĪTĀJA iesniegtajam Finanšu piedāvājumam par kvalitatīvu un pilnīgu līgumā noteikto PAKALPOJUMU sniegšanu ir EUR \_\_\_\_\_\_\_\_\_ bez PVN, turpmāk -LĪGUMCENA. Pievienotās vērtības nodoklis tiek piemērots, saskaņā ar spēkā esošajiem normatīvajiem aktiem rēķina apmaksas dienā.
   2. LĪGUMCENA par PAKALPOJUMA sniegšanu tiek apmaksāta šādā kārtībā:
      1. par faktiski sniegto PAKALPOJUMU PASŪTĪTĀJS maksā IZPILDĪTĀJAM vienu reizi mēnesī 30 (trīsdesmit) dienu laikā pēc Ikmēneša atskaites, PAKALPOJUMU izpildes aktu iesniegšanas un saskaņā ar IZPILDĪTĀJA piestādītajiem rēķiniem, kas sagatavoti atbilstoši likuma „Par grāmatvedību” prasībām, bet ne vairāk kā 60% apmērā no Līguma 2.1.apakšpunktā minētās summas.
      2. atlikušo LĪGUMCENAS daļu, kas palikusi nesamaksāta pēc Līguma 2.2.1.apakšpunkta kārtībā veiktās samaksas - 30 (trīsdesmit) dienu laikā pēc Objekta pabeigšanas atskaites, Objekta pieņemšanas ekspluatācijā akta parakstīšanas dienas, PAKALPOJUMU izpildes aktu, PAKALPOJUMU nodošanas - pieņemšanas akta parakstīšanas, un saskaņā ar IZPILDĪTĀJA piestādītajiem rēķiniem, kas sagatavoti atbilstoši likuma „Par grāmatvedību” prasībām.
   3. Ja IZPILDĪTĀJS rod iespēju samazināt izmaksas, kas krasi atšķiras no piedāvājuma vērtības, tad LĪGUMCENA attiecīgi samazinās un ieekonomētie līdzekļi paliek PASŪTĪTĀJA rīcībā.
   4. IZPILDĪTĀJS apliecina, ka LĪGUMCENĀ iekļautas visas PAKALPOJUMU izmaksas, kas saistītas ar attiecīgo PAKALPOJUMU pilnīgu un kvalitatīvu izpildi saskaņā ar tehnisko specifikāciju un tehnisko piedāvājumu. LĪGUMCENĀ arī iekļautas izmaksas, kas saistītas ar speciālistu darba apmaksu, komandējumiem, nodokļiem un nodevām, kā arī nepieciešamo atļauju saņemšanu no trešajām personām.
   5. LĪGUMCENA visā līguma darbības laikā nevar tikt paaugstināta, t.sk., ja mainās kopējā būvdarbu vērtība, pagarinās būvdarbu izpildes termiņš vai tiek veiktas izmaiņas Būvprojektā.
   6. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
   7. Par samaksas dienu tiek uzskatīta diena, kad PASŪTĪTĀJS veicis līgumā noteiktās naudas summas pārskaitījumu uz IZPILDĪTĀJA norēķinu kontu.
   8. Jebkura šajā līgumā noteiktā līgumsoda un nokavējuma procentu samaksa neatbrīvo Līdzējus no to saistību pilnīgas izpildes.
   9. Maksājumu kavējums ir pieļaujams gadījumā, ja kavēšanas iemesls nav atkarīgs no PASŪTĪTĀJA vai PASŪTĪTĀJA atbildīgās personas gribas vai rīcības.
   10. Gadījumā, ja būvniecības darbu kopējais ilgums no Būvuzrauga neatkarīgu iemeslu dēļ tiek pagarināts, attiecīgi tiek pagarināts būvuzraudzības darbu izpildes termiņš, par to neparedzot papildus samaksu IZPILDĪTĀJAM.
   11. Ja Līgumā noteikto Pakalpojumu sniegšana tiek pārtraukta no IZPILDĪTĀJA neatkarīgu iemeslu dēļ, tad Līdzēji sastāda Aktu par faktiski saņemtajiem Pakalpojumiem, konstatējot tajā saņemto Pakalpojumu apjomu, proporcionāli uz līguma pārtraukšanas brīdi Būvuzņēmēja faktiski izpildītajam būvdarbu apjomam. PASŪTĪTĀJS 30 (trīsdesmit) dienu laikā pēc akta parakstīšanas un atbilstoša rēķina saņemšanas samaksā IZPILDĪTĀJAM par faktiski veikto PAKALPOJUMU saskaņā ar Līdzēju parakstīto aktu.
3. **IZPILDĪTĀJA apliecinājumi**
   1. IZPILDĪTĀJS apliecina, ka LĪGUMCENA ir pilnīgi pietiekama, lai izpildītu PASŪTĪTĀJA prasības, un lai sniegtu PAKALPOJUMU un nodotu to PASŪTĪTĀJAM saskaņā ar šo līgumu un tehnisko dokumentāciju.
   2. IZPILDĪTĀJS apliecina, ka finanšu piedāvājumā ir iekļauts viss ar PAKAPOJUMU izpildi nepieciešamās izmaksas, t.sk., paredzēti visi nepieciešamie darbi un pasākumi PAKALPOJUMU sniegšanai, pat, ja PASŪTĪTĀJS tos nav iekļāvis savā piedāvājumā iepirkumam, bet to nepieciešamība izriet no normatīvo aktu normām, Iepirkuma dokumentācijas un veicamā PAKALPOJUMA sniegšanas.
   3. IZPILDĪTĀJS apliecina, ka ir izpētījis apstākļus, kas varētu ietekmēt PAKALPOJUMA sniegšanu un samaksas noteikšanu par PAKALPOJUMU izpildi, tajā skaitā veselībai atbilstošus apstākļus, transporta iespējas, objekta atrašanos, tiesību normas, darbaspēka izmantošanas nosacījumus, iespējas izmantot dažādus pakalpojumus, un ir ņēmis vērā minētos apstākļus, nosakot līgumā minēto LĪGUMCENU par PAKALPOJUMA sniegšanu.
   4. IZPILDĪTĀJS apliecina, ka tam ir nepieciešamās speciālās atļaujas un sertifikāti līgumā noteiktā PAKALPOJUMA sniegšanai.
   5. IZPILDĪTĀJS apliecina, ka PAKALPOJUMU nodos tikai tādiem apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētā PAKALPOJUMA veikšanai.
4. **Līguma termiņš**
   1. Līgums stājas spēkā ar parakstīšanas brīdi. Tas darbojas līdz Līdzēju saistību pilnīgai izpildei.
   2. IZPILDĪTĀJS apņemas sniegt PAKALPOJUMU visā Būvprojektā paredzēto būvdarbu izpildes laikā, tas ir, līdz Būvprojektā paredzēto būvdarbu pilnīgai izpildei, ko apliecina akts par Objekta nodošanu ekspluatācijā (Plānotais objekta būvdarbu izpildes laiks ir 9 (deviņi) mēneši no būvdarbu līguma parakstīšanas dienas) kā arī pabeigto būvdarbu garantijas laikā, kas noteikts 5 (pieci) gadi pēc Objekta nodošanas ekspluatācijā, kurā Pretendents 2 (divas) reizes gadā apmeklē un apseko Objektu.
   3. IZPILDĪTĀJS uzsāk sniegt PAKALPOJUMU Objektā pēc Iepirkuma līguma par būvuzraudzības veikšanu spēkā stāšanās dienas un būvdarbu uzsākšanas brīža.
   4. Prognozējamais būvdarbu pabeigšanas termiņš Objektā ir9 (deviņi) mēnešino būvdarbu līguma parakstīšanas dienas*,*. Šis termiņš ir informatīvs un ja būvdarbu izpilde jebkurā gadījumā pārsniedz šo termiņu, IZPILDĪTĀJAM nav tiesību prasīt papildus samaksu sakarā ar izmaiņām būvdarbu pabeigšanas termiņā (t.sk. gadījumā ja būvdarbi tiek apturēti uz laiku).
   5. PASŪTĪTĀJS ne mazāk kā 5 (piecas) darba dienas iepriekš brīdina IZPILDĪTĀJU, ja pēc PASŪTĪTĀJA iniciatīvas tiek apturēta būvdarbu veikšana, bet gadījumos, kad būvdarbu veikšana tiek apturēta ne pēc PASŪTĪTĀJA iniciatīvas – iespējami īsā laikā pēc būvdarbu apturēšanas. Šādā gadījumā PAKALPOJUMU sniegšanas termiņš tiek pagarināts par tik dienām, par cik ir apturēta būvdarbu veikšana. Šādā būvdarbu apturēšanas gadījumā IZPILDĪTĀJAM nav tiesību pieprasīt papildus samaksu vai jebkādu zaudējumu atlīdzību. Ja būvdarbu veikšana tiek atsākta, PASŪTĪTĀJS par to paziņo IZPILDĪTĀJAM ne mazāk kā 5 (piecas) darba dienas iepriekš.
5. **Līdzēju tiesības un pienākumi**
   1. PASŪTĪTĀJA pienākumi:
      1. Līgumā noteiktajā kārtībā norēķināties ar IZPILDĪTĀJU par faktiski saņemtajiem PAKALPOJUMIEM;
      2. sniegt IZPILDĪTĀJAM PASŪTĪTĀJA rīcībā esošo un līguma izpildei nepieciešamo informāciju un dokumentāciju;
      3. nodrošināt PASŪTĪTĀJA pārstāvja piedalīšanos būvsapulcēs.
   2. PASŪTĪTAJA tiesības:
      1. PASŪTĪTĀJS ir tiesīgs apturēt PAKALPOJUMU sniegšanu līdz pārkāpuma novēršanai un/vai zaudējumu segšanai, ja IZPILDĪTĀJS neievēro līgumā noteiktās prasības;
      2. nepieņemt PAKALPOJUMUS, ja tie ir sniegti nekvalitatīvi vai nepilnīgi, ja tie neatbilst līgumam vai ja iztrūkst kāds no nepieciešamajiem dokumentiem. PASŪTĪTĀJS paziņo IZPILDĪTĀJAM par atteikumu pieņemt PAKALPOJUMU;
      3. 10 (desmit) darba dienu laikā parakstīt no IZPILDĪTĀJA saņemto Aktu vai minētajā termiņā rakstiski iesniegt IZPILDĪTĀJAM pretenziju, ja PAKALPOJUMS ir sniegts nekvalitatīvi vai neatbilst šī līguma vai spēkā esošo normatīvo aktu prasībām vai Aktā ir neprecizitātes. Šādā gadījumā IZPILDĪTĀJAM ir pienākums PASŪTĪTĀJA pretenzijā norādītajā termiņā novērst norādītās neatbilstības un nepilnības un atkārtoti iesniegt PASŪTĪTĀJAM saskaņošanai Aktu;
      4. jebkurā laikā pārbaudīt IZPILDĪTĀJA saistību izpildi, pieprasīt un saņemt no IZPILDĪTĀJA informāciju, dot norādījumus.
   3. IZPILDĪTĀJA tiesības un pienākumi:
      1. ar saviem resursiem kvalitatīvi, atbilstoši spēkā esošajiem Latvijas Republikas normatīvajiem aktiem, Eiropas Savienības standartiem, līguma nosacījumiem un līgumā noteiktajā termiņā kvalitatīvi sniegt PAKALPOJUMU saskaņā ar tehnisko specifikāciju, būvprojektu un līguma nosacījumiem, tai skaitā nodrošina PAKALPOJUMA sniegšanu ar nepieciešamās kvalifikācijas darbiniekiem, mehānismiem, instrumentiem, transportu u.c. resursiem;
      2. Būvuzraudzības veikšanā IZPILDĪTĀJS piesaista tikai savā Iepirkuma piedāvājumā norādītos speciālistus;
      3. IZPILDĪTĀJS atbild par spēkā esošo drošības tehnikas, darba aizsardzības, ugunsdrošības un citu noteikumu ievērošanu, kas attiecas uz PAKALPOJUMU sniegšanu;
      4. pirms būvdarbu uzsākšanas izstrādāt būvuzraudzības plānu atbildoši normatīvo aktu prasībām;
      5. pārbaudīt vai būvdarbu veicēja rīcībā ir būvdarbu veikšanai nepieciešamā dokumentācija;
      6. iepazīties ar PASŪTĪTĀJA un būvdarbu veicēja, kā arī ar atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
      7. rakstiski informēt PASŪTĪTĀJU par visiem atsevišķu būvdarbu veicējiem, kas piesaistīti konkrētā objekta realizācijai;
      8. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
      9. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
      10. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
      11. pārbaudīt veikto būvdarbu apjomus;
      12. pārbaudīt objektu, kā arī izbūvēto konstrukciju un inženiersistēmu atbilstību būvprojekta risinājumiem;
      13. izdarīt ierakstus būvdarbu žurnālā, tai skaitā par objekta pārbaudēs konstatētiem trūkumiem un būvdarbu vadītāja prombūtni;
      14. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
      15. ierasties objektā pēc autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;
      16. piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt darbu izpildes kvalitāti;
      17. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
      18. kontrolēt būvdarbu žurnālā un autoruzraudzības žurnālā ierakstīto norādījumu izpildi;
      19. ziņot PASŪTĪTĀJAM un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
      20. nekavējoties izziņot strādājošo evakuāciju no objekta, ja tajā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to PASŪTĪTĀJAM, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
      21. sagatavot un iesniegt būvvaldē nepieciešamos dokumentus saskaņā ar speciālajiem būvnoteikumiem;
      22. piedalīties būves pieņemšanā ekspluatācijā;
      23. informēt attiecīgo būvvaldi, ja objekta ekspluatācija ir uzsākta patvaļīgi;
      24. nodrošināt dalītu laika uzskaiti par savu darbu katrā objektā un par to informēt PASŪTĪTAJU un attiecīgo būvvaldi vai institūciju, kura veic būvdarbu kontroli, un pēc būvinspektora pieprasījuma sniegt uzskaiti pamatojošo dokumentāciju;
      25. parakstīt apliecinājumu par būves gatavību ekspluatācijai, ja objekts ir realizēts atbilstoši būvprojektam un ir izpildīti Līguma 5.3.13.apakšpunktā noteiktajā kārtībā izteiktie būvuzrauga norādījumi.
      26. IZPILDĪTĀJS apņemas neveikt nekādas darbības, kas tieši vai netieši var radīt zaudējumus PASŪTĪTĀJAM vai kaitēt tā interesēm;
      27. sniegt PASŪTĪTĀJAM nepieciešamās konsultācijas vai palīdzību būvprojekta, tehniskās dokumentācijas apstiprināšanas vai saskaņošanas laikā, kā arī iespējamo būvprojekta grozījumu gadījumā un ievērot PASŪTĪTĀJA norādījumus;
      28. nekavējoties rakstiski informēt PASŪTĪTĀJU par visiem apstākļiem, kas ietekmē būvdarbu izpildi (kvalitāti, noteikto būvdarbu izpildes termiņu neievērošanu atbilstoši būvuzņēmēja precizētajam būvdarbu izpildes grafikam u.c.), ja tiek konstatētas patvaļīgas atkāpes no būvprojekta vai noslēgtā būvniecības līguma vai ja netiek ievērotas Latvijas būvnormatīvu vai Latvijas Republikā spēkā esošu normatīvo aktu prasības darba aizsardzības jomā.
      29. IZPILDĪTĀJS apņemas sniegt PASŪTĪTĀJAM nepieciešamo informāciju tā norādītajā termiņā;
      30. IZPILDĪTĀJS ir atbildīgs par apakšuzņēmēju darba kvalitāti un izpildes termiņiem, ja PAKALPOJUMA sniegšanā tiek piesaistīti apakšuzņēmēji;
      31. Nodrošināt būvuzraugu klātbūtni objektā ne mazāk kā 3 (trīs) reizes nedēļā sastāda fotoatskaiti (Objektā veikto būvdarbu fotofiksācija). Katra apmeklējuma ilgums ir vismaz 2 stundas, kuru laikā atbildīgais būvuzraugs sastāda detalizētu atskaiti par iebūvētiem būvizstrādājumiem būvē, rakstiskās atskaites veidā, pievienojot fotofiksāciju. Ja IZPILDĪTĀJS konkrētajā dienā objektā neatrodas, bet ir radusies nepieciešamība, tad IZPILDĪTĀJAM objektā jāierodas pēc PASŪTĪTĀJA pirmā uzaicinājuma (telefoniski vai e-pastā) 4 (četru) stundu laikā;
      32. aizstāvēt PASŪTĪTĀJA intereses attiecībās ar pārējiem Objekta būvniecības procesa dalībniekiem. IZPILDĪTĀJS nedrīkst, bez saskaņošanas ar PASŪTĪTĀJU pieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu;
      33. Līguma izpildes termiņa beigās nodod PASŪTĪTĀJAM visu ar Objektu saistīto dokumentāciju;
      34. Būvdarbu garantijas laikā (piecu gadu laikā pēc objekta nodošanas ekspluatācijā), divas reizes gadā, iepriekš saskaņojot ar PASŪTĪTĀJU, jāveic būves apsekošana, jāsagatavo Garantijas perioda inspekcijas atskaite, kā arī jāuzrauga konstatēto defektu labošana;
      35. pirms būves nodošanas ekspluatācijā iesniedz PASŪTĪTĀJAM un būvvaldei pārskatu par būvuzraudzības plānā norādīto pasākumu savlaicīgu izpildi un apliecina, ka būve ir uzbūvēta atbilstoši būvdarbu kvalitātes prasībām un normatīvajiem aktiem.
   4. IZPILDĪTĀJAM obligāti jāorganizē un jāprotokolē iknedēļas būvsapulces. IZPILDĪTĀJS apņemas nodrošināt, ka būvsapulcēs obligāti piedalīsies atbildīgais būvuzraugs.
   5. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēja līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
   6. Līdzēji vienojas, ka gadījumā, ja IZPILDĪTĀJA norādītie un Darbu izpildē iesaistītie speciālisti neierodas Objektā šajā Līgumā un nepieciešamības gadījumā arī PASŪTĪTĀJA noteiktajā termiņā, tad IZPILDĪTĀJS maksā PASŪTĪTĀJAM līgumsodu EUR 1000,00 (viens tūkstotis eiro un 00 centi) par katru šādu gadījumu, saskaņā ar PASŪTĪTĀJA piestādīto rēķinu, rēķinā norādītajā termiņā. Ja IZPILDĪTĀJS neveic šajā Līguma punktā noteiktā rēķina samaksu noteiktajā termiņā, tad tas tiek ieturēts no Līguma 2.1.punktā noteiktās Līgumcenas.
6. **Apdrošināšana**
   1. IZPILDĪTĀJAM, pirms būvdarbu uzsākšanas, bet ne vēlāk kā 5 (piecu) darba dienu laikā no Līguma parakstīšanas, jāiesniedz PASŪTĪTĀJAM atbildīgā būvuzrauga un citu PAKALPOJUMA sniegšanā iesaistīto speciālistu, vai IZPILDĪTĀJA, kas nodarbina konkrēto būvspeciālistu, apdrošināšanas līguma kopija. Minētais līgums jāuztur spēkā visu būvdarbu un tā garantijas laiku un tam jāatbilst 2014.gada 19.augusta Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Būvspeciālistam, kas veiks atbildīgā būvuzrauga pienākumus, būvspeciālista apdrošināšanas līgumu var slēgt darba devējs, kas nodarbina konkrēto būvspeciālistu.
   2. Atbilstoši 2014.gada 19.augusta Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 49.punktam IZPILDĪTĀJS pirms būvdarbu uzsākšanas iesniedz būvatļaujas izdevējam apdrošinātāja izsniegtās to būvspeciālistu profesionālās civiltiesiskās atbildības obligātās apdrošināšanas polises kopijas, kuri veic atbildīgā būvuzrauga pienākumus.
7. **PAKALPOJUMU izpilde un nodošana-pieņemšana**
   1. Līguma 1.1.apakšpunktā noteikto PAKALPOJUMU izpildes termiņš norādīts līguma 4.2. punktā.
   2. Par Līguma 1.1.punktā minēto PAKALPOJUMU sniegšanu IZPILDĪTĀJS vienu reizi mēnesī iesniedz Ikmēneša atskaiti un PAKALPOJUMU izpildes aktu, kas būs par pamatu veikt samaksu par faktiski sniegtajiem PAKALPOJUMIEM līgumā noteiktajā kārtībā. Par līguma 1.1.punktā minēto PAKALPOJUMU izpildi IZPILDĪTĀJS iesniedz PAKALPOJUMU sniegšanas pabeigšanas atskaiti, pēc Objekta nodošanas ekspluatācijā Līdzēji sastāda un paraksta PAKALPOJUMU nodošanas – pieņemšanas aktu, kura neatņemama sastāvdaļa ir IZPILDĪTĀJA iesniegtie PAKALPOJUMU izpildes akti.
   3. Ja IZPILDĪTĀJS noteiktā termiņā ir veicis PAKALPOJUMU nekvalitatīvi vai neatbilstoši PASŪTĪTĀJA noteiktajām prasībām, tiek sastādīts akts, kurā PASŪTĪTĀJS norāda savus iebildumus par konstatētajām nepilnībām un neatbilstībām Līguma, spēkā esošo normatīvo aktu vai būvnormatīvu prasībām. Šajā punktā minēto aktu paraksta abi Līdzēji. Gadījumā, ja IZPILDĪTĀJS atsakās parakstīt aktu, par to tiek izdarīta atzīme aktā un neatkarīgi no tā, tas ir saistošs abiem Līdzējiem. Par termiņu, kādā jānovērš aktā konstatētie trūkumi, PASŪTĪTĀJS izdara atzīmi aktā.
   4. Ja nepilnības netiek novērstas PASŪTĪTĀJA norādītajā termiņā, PASŪTĪTĀJAM ir tiesības pēc sava ieskata samazināt LĪGUMCENU vai vienpusēji lauzt līgumu. Tad Līdzēji sastāda atsevišķu aktu par faktiski sniegto PAKALPOJUMU apjomu un to vērtību.
   5. Pirms PAKALPOJUMU nodošanas – pieņemšanas akta parakstīšanas IZPILDĪTĀJS nodod PASŪTĪTĀJAMA visu ar PAKALPOJUMA sniegšanu saistīto dokumentāciju.
   6. Izpildītā PAKALPOJUMA vai tā daļas pieņemšanas laikā PASŪTĪTĀJS ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību līgumam, ja nepieciešams, pieaicinot ekspertus vai citus speciālistus. PASŪTĪTĀJS ir tiesīgs nepieņemt sniegto PAKALPOJUMU, ja konstatē, ka tas ir izpildīts nekvalitatīvi vai nepilnīgi un uzskatāms par neatbilstošu līguma noteikumiem. Šādā gadījumā PASŪTĪTĀJS paziņo IZPILDĪTĀJAM par atteikumu pieņemt PAKALPOJUMU, un Līdzēji rīkojas Līguma 7.4. punktā noteiktajā kārtībā.
8. **Apakšuzņēmēji**
   1. IZPILDĪTĀJS drīkst nodot PAKALPOJUMA daļu tikai tādiem apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētā PAKALPOJUMA veikšanai un atbilst Iepirkuma nolikuma prasībām.
   2. Apakšuzņēmēju nomaiņu vai jaunu apakšuzņēmēju piesaisti IZPILDĪTĀJS ir tiesīgs veikt tikai ar rakstisku PASŪTĪTĀJA saskaņojumu.
      1. Ja IZPILDĪTĀJS PAKALPOJUMA izpildē maina apakšuzņēmējus, uz kuru iespējām tas balstījās, lai apliecinātu, ka tā kvalifikācija atbilst iepirkuma procedūras dokumentos noteiktām prasībām, tad PASŪTĪTĀJS ir tiesīgs dot piekrišanu apakšuzņēmēja maiņai, saskaņā ar Sabiedrisko pakalpojumu sniedzēju iepirkumu likuma 67.pantu.
      2. Iesniedzot iesniegumu par jaunu apakšuzņēmēju piesaisti vai maiņu, IZPILDĪTĀJS pievieno visu nepieciešamo dokumentāciju, kas apliecina apakšuzņēmēja atbilstību darbu izpildei, t.sk., ja nepieciešams dokumentāciju, saskaņā ar Sabiedrisko pakalpojumu sniedzēju iepirkumu likuma 67. pantu.
      3. IZPILDĪTĀJS iesniedz aktualizētu piesaistīto apakšuzņēmēju sarakstu, kurā ietverta šāda informācija:
         1. apakšuzņēmēja nosaukums,
         2. būvkomersanta reģistrācijas numurs vai atbildīgās personas būvprakses sertifikāta Nr.,
         3. darbu veids,
         4. procentuālā attiecība pret kopējo darbu apjomu.
   3. IZPILDĪTĀJS ir pilnībā atbildīgs PASŪTĪTĀJAM par apakšuzņēmēja veikto PAKALPOJUMU tāpat kā par sevis veikto. IZPILDĪTĀJS ir atbildīgs par visu savu saistību izpildi pret apakšuzņēmēju, tai skaitā samaksas veikšanu, un PASŪTĪTĀJS neuzņemas nekādu atbildību pret apakšuzņēmēju.
   4. IZPILDĪTĀJAM jānodrošina, ka apakšuzņēmējs tam uzticēto PAKALPOJUMA daļu nenodos tālāk, ja vien PASŪTĪTĀJS tam iepriekš nav piekritis.
   5. Pirms nodomātās PAKALPOJUMA daļas uzticēšanas apakšuzņēmējam, IZPILDĪTĀJAM rakstiski jāpaziņo PASŪTĪTĀJAM PAKALPOJUMA veids un apjoms, kā arī tam paredzētā apakšuzņēmēja nosaukums, reģistrācijas numurs, juridiskā adrese vai vārds, uzvārds, personas kods, dzīvesvietas adrese.
   6. Būvuzraudzības laikā PASŪTĪTĀJAM ir tiesības pamatoti pieprasīt nomainīt apakšuzņēmēju gadījumā, ja apakšuzņēmējs savas vainojamas rīcības dēļ PAKALPOJUMA daļu veic nekvalitatīvi vai neievēro spēkā esošus normatīvus aktus.
   7. Gadījumā, ja IZPILDĪTĀJS PAKALPOJUMA izpildē, bez rakstiskas saskaņošanas ar PASŪTĪTĀJU piesaista iepirkuma dokumentos neminētus apakšuzņēmējus, tad par šādu apakšuzņēmēju izpildītiem darbiem apmaksa netiek veikta.
   8. IZPILDĪTĀJA pienākums ir kopējā būvuzraudzības koordinēšana Objektā.
   9. IZPILDĪTĀJA pienākums ir pieņemt apakšuzņēmēja izpildītos darbus saskaņā ar Līguma noteikumiem.
9. **Līguma grozīšana un izbeigšana**
   1. Līguma darbības laikā Līdzēji nedrīkst veikt būtiskus līguma grozījumus, izņemot Sabiedrisko pakalpojumu sniedzēju iepirkumu likuma 66. pantā noteiktajos gadījumos. Par būtiskiem līguma grozījumiem ir atzīstami tādi grozījumi, kas atbilst Sabiedrisko pakalpojumu sniedzēju iepirkumu likuma 66. panta otrās daļas regulējumam.
   2. PASŪTĪTĀJAM ir tiesības vienpusēji atkāpties no Līguma, par to brīdinot IZPILDĪTĀJU 10 (desmit) darba dienas iepriekš, ja viņš konstatē, ka IZPILDĪTĀJS sniedz PAKALPOJUMU neatbilstoši tehniskajai dokumentācijai, tehniskajai specifikācijai, piedāvājumam, šī līguma vai normatīvo aktu nosacījumiem, neievērojot termiņus, IZPILDĪTĀJAM aprēķinātais līgumsods sasniedzis 10 % no kopējās LĪGUMCENAS, ja IZPILDĪTĀJS ir atzīts par maksātnespējīgu, ja tiek samazināts, pārtraukts vai nav pieejams finansējums, kas paredzēts būvprojekta realizācijai attiecīgajos struktūrfondos. PASŪTĪTĀJS neatlīdzina IZPILDĪTĀJAM tādējādi radušos zaudējumus.
10. **Pušu mantiskā atbildība**
    1. Ja PASŪTĪTĀJS neveic samaksu par PAKALPOJUMIEM līgumā noteiktajā termiņā, tad IZPILDĪTĀJAM ir tiesības aprēķināt līgumsodu 0,1 % (viena desmitdaļa no procenta) apmērā no laikā nesamaksātās summas par katru nokavēto maksājuma dienu, bet ne vairāk kā 10% no laikā nesamaksātās LĪGUMCENAS izņemot gadījumus, kad samaksas nokavējums iestājies no PASŪTĪTĀJA neatkarīgu apstākļu dēļ.
    2. Ja IZPILDĪTĀJS neveic PAKALPOJUMU līguma 4.2. punktā noteiktajā laikā, tad PASŪTĪTĀJAM ir tiesības aprēķināt IZPILDĪTĀJAM nokavējuma procentus 0.1 % (viena desmitā daļa no procenta) apmērā no LĪGUMCENAS par katru nokavēto PAKALPOJUMU izpildes dienu, izņemot gadījumus, kad samaksas nokavējums iestājies no IZPILDĪTĀJA neatkarīgu apstākļu dēļ. IZPILDĪTĀJAM jāatlīdzina visi PASŪTĪTĀJAM nodarītie zaudējumi.
    3. IZPILDĪTĀJS pēc PASŪTĪTĀJA pieprasījuma maksā līgumsodu EUR 1000,00 (viens tūkstotis eiro un 00 centi) apmēra par katru gadījumu:
       1. ja netiek iesniegti visi dokumenti, vai iesniegti nepilnīgi dokumenti, t.i., neatbilstoši Līgumā noteiktajam - par katru neiesniegto/prasībām neatbilstošo dokumentu;
       2. ja PASŪTĪTĀJAM netiek iesniegta Ikmēneša atskaite par iepriekšējo mēnesi, noteiktajā termiņā.
       3. ja 10(desmit) dienu laikā pēc būvdarbu pabeigšanas, bet pirms objekta nodošanas ekspluatācijā PASŪTĪTĀJAM netiek iesniegta Objekta pabeigšanas atskaite;
       4. Ja IZPILDĪTĀJS neierodas Objektā 4 (četru) stundu laika pēc Pasūtītāja pirmā uzaicinājuma (telefoniski vai e-pastā);
       5. ja tiek konstatēts, ka IZPILDĪTĀJS Objektā ir mazāk, kā 3 (trīs) reizes nedēļā;
       6. ja tiek konstatēts, ka būvsapulcē nepiedalās atbildīgais būvuzraugs;
       7. par katru 19.08.2014. Ministru kabineta noteikumos Nr.500 „Vispārīgie būvnoteikumi” prasību attiecībā uz būvuzraudzību pārkāpumu;
       8. Izpildītājs neievēro līguma 5. nodaļas prasības/noteikumus;
       9. ja pirms būvdarbu uzsākšanas, bet ne vēlāk kā 10 (desmit) darba dienu laikā pēc Līguma parakstīšanas, neiesniedz PASŪTĪTĀJAM atbildīgā būvuzrauga un citu DARBU izpildē iesaistīto speciālistu, vai IZPILDĪTĀJA, kas nodarbina konkrēto būvspeciālistu, apdrošināšanas līguma kopija;
       10. ja IZPILDĪTĀJS katru objekta apmeklēšanas reizi nereģistrē Būvdarbu žurnāla nodaļā “Kontrolējošo iestāžu un amatpersonu pārbaudes piezīmes”;
       11. ja IZPILDĪTĀJS būvdarbu garantijas laikā (piecu gadu laikā pēc objekta nodošanas ekspluatācijā), pēc Pasūtītāja pieprasījuma neierodas apsekot objektu un nepiedalās defektu akta sastādīšanā un neuzrauga konstatēto defektu labošanu.
    4. PASŪTĪTĀJS ir tiesīgs veikt ieturējumus aprēķināto līgumsodu apmērā no IZPILDĪTĀJAM paredzētās atlīdzības (kopējās LĪGUMCENAS).
    5. Jebkura šajā līgumā noteiktā līgumsoda un nokavējuma procentu samaksa neatbrīvo Līdzējus no to saistību pilnīgas izpildes.
11. **Nepārvarama vara**
    1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
    2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no līguma saistību izpildes.
    3. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par līguma pārtraukšanu.
12. **Konfidencialitāte**
    1. Līdzēji apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām, kuras nav iesaistītas Objekta realizācijā, konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otra Līdzēja darbību), kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
    2. Līdzējiem ir tiesības sniegt informāciju saviem apakšuzņēmējiem, piegādātājiem, darbiniekiem un pārstāvjiem, ja tā šī informācija ir nepieciešama Līguma izpildei. Līdzēji apņemas nodrošināt minētās informācijas neizpaušanu no darbinieku, apakšuzņēmēju vai trešo personu puses, kas piedalās Līguma izpildīšanā.
    3. Līdzēji ir savstarpēji atbildīgi par Līgumā paredzēto konfidencialitātes noteikumu pārkāpšanu.
    4. Līguma 12. nodaļā minētajiem noteikumiem nav laika ierobežojuma un uz tiem neattiecas Līguma darbības termiņš.
13. **Citi noteikumi**
    1. Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus.
    2. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
    3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
    4. Visa veida informācija un dokumentācija, kuru IZPILDĪTĀJS saņem no PASŪTĪTĀJA vai iegūst DARBU izpildes procesā, ir izmantojama vienīgi DARBU izpildei. Tās izmantošana citiem mērķiem ir pieļaujama vienīgi ar PASŪTĪTĀJA rakstisku piekrišanu par katru gadījumu atsevišķi.
    5. PASŪTĪTĀJS par kontaktpersonām līguma izpildes laikā nozīmē \_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_.
    6. IZPILDĪTĀJS par kontaktpersonu līguma izpildes laikā nozīmē \_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
    7. Līdzēju kontaktpersonas ir atbildīgi par līguma izpildes uzraudzīšanu, tai skaitā, par savlaicīgu rēķina iesniegšanu un pieņemšanu, un nodošanu apmaksai.
    8. Kontaktpersonu vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās brīža.
    9. Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 1 (viena) mēneša laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.
    10. Līgums sastādīts 2 (divos) eksemplāros, katrs uz \_\_ (\_\_\_\_\_) lapām, ar vienādu juridisku spēku, no kuriem viens glabājas pie PASŪTĪTĀJA, bet otrs pie IZPILDĪTĀJA.
    11. Pielikumā:
        1. IZPILDĪTĀJA piedāvājuma iepirkumam kopija uz \_\_\_\_\_\_\_\_ lapām;
        2. Tehniskā specifikācija uz \_\_\_\_ lapām.
14. **Līdzēju rekvizīti un paraksti**

|  |  |
| --- | --- |
|  |  |

**4.pielikums**

**PIEDĀVĀJUMA VĒSTULE**

/forma/

|  |  |
| --- | --- |
| **Pasūtītājs** | SIA “Kandavas komunālie pakalpojumi”, reģistrācijas Nr. 41203006844, “Robežkalni”, Kandavas pag., Kandavas nov., LV-3120 |
| **Tirgus izpēte** | „Ūdenssaimniecības pakalpojumu attīstība Kandavā, II kārta,būvuzraudzība”  id. Nr. KKP/2019/2 |

**IESNIEDZA**

|  |  |
| --- | --- |
| **Pretendenta nosaukums** |  |
| **Reģistrācijas numurs** |  |
| **Juridiskā adrese** |  |
| **Tālrunis /fakss** |  |
| **E-pasta adrese** |  |

Apliecinām, ka esam iepazinušies ar Tirgus izpētes noteikumiem un visiem pielikumiem. Mums ir pilnībā saprotami Tirgus izpētes noteikumi un prasības. Visa dokumentācija, kas iesniegta kopā ar šo piedāvājumu, ir patiesa un var tikt pārbaudīta attiecīgajās institūcijās un pie uzņēmuma klientiem.

Mēs piekrītam Tirgu izpētes noteikumos iekļautajam līguma projektam un tajā ietvertajiem apmaksas noteikumiem. Ja vien un kamēr netiks sagatavots un parakstīts formāls līgums, šī piedāvājuma vēstule kopā ar tās Jūsu rakstiski apstiprinājumu veidos mūs savstarpēji saistošu līgumu.

Mēspiedāvājam veikt būvdarbu būvuzraudzību atbilstoši tirgus izpētes noteikumiem par summu:

|  |  |
| --- | --- |
| **Līgumcena bez PVN, EUR\*** | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(skaitļos un vārdos)* |
| **Pievienotās vērtības nodoklis 21%, EUR** | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(skaitļos un vārdos)* |
| **SUMMA KOPĀ, EUR** | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(skaitļos un vārdos)* |

\* cena, kas tiek vērtēta.

Mēs apliecinām, ka piedāvātajā līgumcenā ir iekļautas visas izmaksas, kas saistītas ar iepirkuma priekšmetu; visi valsts un pašvaldību noteiktie nodokļi un nodevas, citas izmaksas, kas ir saistošas pretendentam.

Mūsu piedāvājums ir spēkā **90 (deviņdesmit) dienas** no datuma, kas ir noteikts kā piedāvājuma iesniegšanas termiņš. Šajā termiņā mūsu piedāvājums ir mums saistošs un var tikt pieņemts jebkurā laikā pirms šī termiņa izbeigšanās.

Mēs saprotam, ka Jums nav pienākums pieņemt kādu no piedāvājumiem, kuru Jūs saņemsiet.

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pārstāvēt tiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pārstāvēt tiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**5.pielikums**

**INFORMĀCIJA PAR PRETENDENTU**

/forma/

**Tirgus izpēte:** „Ūdenssaimniecības pakalpojumu attīstība Kandavā, II kārta,būvuzraudzība”

**Identifikācijas Nr.:** KKP/2019/2

I Vispārēja informācija

|  |  |  |
| --- | --- | --- |
| 1. | Pretendenta nosaukums |  |
| 2. | Reģistrācijas numurs |  |
| 3. | Juridiskā adrese |  |
| 4. | Faktiskā adrese |  |
| 5. | Tālrunis |  |
| 6. | Fakss |  |
| 7. | E-pasts |  |
| 8. | Kontaktpersona  (amats, vārds uzvārds) |  |
| 9. | Īss uzņēmuma darbības apraksts |  |
| 10. | Būvkomersanta reģistrācijas numurs |  |

II Pretendenta pieredzes saraksts

|  |  |  |  |  |
| --- | --- | --- | --- | --- |
| Nr.  p.k. | Pasūtītāja nosaukums, adrese, kontaktpersona un tālruņa numurs, e-pasts | Būvobjekta nosaukums, funkcija un īss raksturojums | Veiktie būvuzraudzības darbi objektā (norādot darbu veidus un apjomus) | Būvuzraudzības izpildes termiņi (no/līdz) |
| 1. |  |  |  |  |
|  |  |  |  |  |
|  |  |  |  |  |

III Apakšuzņēmēju saraksts

|  |  |  |  |
| --- | --- | --- | --- |
| Nr.  p.k. | Apakšuzņēmēja nosaukums, reģ. Nr. (fiziskajai personai vārds, uzvārds) | Apakšuzņēmēja adrese, būvkomersanta reģ. Nr., kontaktpersonas amats, vārds, uzvārds, tālrunis (fiziskajai personai būvspeciālista sertifikāta Nr., tālrunis) | Apakšuzņēmēja darbu apjoms no kopējā apjoma, % |
| 1. |  |  |  |
|  |  |  |  |
|  |  |  |  |

IV Pretendenta personāla saraksts

|  |  |  |  |  |
| --- | --- | --- | --- | --- |
| Nr.  p.k. | Vārds, uzvārds | Uzņēmums | Amats | Sertifikāta/ licences/ apliecības nosaukums, numurs, derīguma termiņš |
| 1. |  |  |  |  |
|  |  |  |  |  |
|  |  |  |  |  |

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pārstāvēt tiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pārstāvēt tiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**6.pielikums**

**PRETENDENTA SPECIĀLISTA pieredzes apraksts (CV)**

**un apliecinājums**

/forma/

**Tirgus izpēte:** „Ūdenssaimniecības pakalpojumu attīstība Kandavā, II kārta,būvuzraudzība”

**Identifikācijas Nr.:** KKP/2019/2

Norādīt vadošā speciālista pozīciju (amatu) iepirkuma līguma izpildē: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vārds:

2. Uzvārds:

3. Uzņēmuma nosaukums, kurā pašlaik strādā:

4. Izglītība (sadaļa aizpildāma tikai par tiem speciālistiem, kuriem ir izvirzīta prasība izglītībai):

|  |  |  |
| --- | --- | --- |
| **Mācību iestāde** | **Mācību periods (no/līdz)** | **Iegūtā kvalifikācija, grāds, izglītību apliecinošs dokuments (nosaukums, Nr.)\*** |
|  |  |  |
|  |  |  |

*\* Piedāvājumā jābūt pievienotām izglītību/kvalifikāciju apliecinošu dokumentu kopijām.*

5. Profesionālās darbības atbilstības sertifikāti/apliecības\*\*:

|  |  |  |  |
| --- | --- | --- | --- |
| **Profesionālās darbības joma** | **Dokumenta izdevējs** | **Dokumenta nosaukums un Nr.** | **Dokumenta derīguma termiņš** |
|  |  |  |  |
|  |  |  |  |

*\*\* Piedāvājumā jābūt pievienotām sertifikātu/apliecību kopijām, izņemot tos, kurus var pārbaudīt Būvniecības informācijas sistēmā (*[*https://bis.gov.lv/bisp/*](https://bis.gov.lv/bisp/)*).*

6. Profesionālā pieredze (jānorāda tikai tā pieredze, kas apliecina noteikumos prasīto speciālista pieredzi):

|  |  |  |  |  |
| --- | --- | --- | --- | --- |
| **Projekta/objekta izpildes laiks (no/līdz)** | **Projekta/objekta nosaukums un īss raksturojums, kas apliecina atbilstību noteikumu prasībām** | **Veiktie pienākumi projektā/objektā** | **Darba devējs** | **Pasūtītājs (nosaukums, reģistrācijas numurs, adrese, kontaktpersona un tālrunis)** |
|  |  |  |  |  |
|  |  |  |  |  |

7. Vadošā speciālista apliecinājums:

Es, *[speciālista vārds, uzvārds]*, apliecinu, ka iepriekš minētais pareizi atspoguļo manu pieredzi un kvalifikāciju. Ar šo es, *[speciālista vārds, uzvārds]*, apņemos laikā no iepirkuma līguma noslēgšanas līdz pilnīgai saistību izpildei veikt *[amata nosaukums]* pienākumus šīs tirgus izpētes iepirkuma līguma ietvaros, ja tirgus izpētes rezultātā Pretendentam *[Uzņēmēja nosaukums]* tiks piešķirtas tiesības slēgt iepirkuma līgumu un līgums tiks noslēgts. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams iepriekš paredzēt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speciālista paraksts, vārds, uzvārds

*[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pārstāvēt tiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pārstāvēt tiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*